
Corupţia şi impostura din mediul acade¬ 
mic românesc au atins cote alarmante în 
ultimele trei decenii. Lucrurile ajunse până 
acum la cunoştinţa opiniei publice - fapte 
de nepotism, plagiat, trafic de diplome, vân¬ 
zări de examene etc. - par să fie doar vârful 
unui aisberg, a cărui parte nevăzută este 
bine ascunsă şi protejată prin complicităţi 
vinovate. Prin investigaţia sa jurnalistică, 
Melania Cincea urmăreşte, inteligent şi 
tenace, tocmai dezvăluirea acestei părţi 
ascunse. Frăţia penal-academică descrisă 
în carte este complicitatea dintre o parte a 
lumii academice şi segmentul cel mai întu¬ 
necat al societăţii româneşti, condamnaţii 
penal. Este vorba despre o plagă, în faţa 
căreia mediul academic însuşi, prin me¬ 
canismele sale proprii de control, se dove¬ 
deşte neputincios. Provenind din afara 
spaţiului academic, autoarea cărţii ne spu¬ 
ne adevărul şi ne descrie, necruţătoare, 
lumea în care trăim. 

— VASILE DOGEA 

Melania Cincea este licenţiată în jurnalism şi are două maste- 
rate - în managementul instituţiilor mass-media şi în studii euro¬ 
pene comparate. Face parte, din 1995, din redacţia ziarului timişorean 
Timpoîis şi este fondatoarea site-ului www.putereaacincea.ro. A 
colaborat cu România liberă şi Contributors şi semnează articole de 
opinie în Revista 22. 

Cuvânt înainte 


/V 

In ianuarie 2016, DNA anunţa începerea unei anchete 
penale in rem într~un dosar ce viza modul în care sute 
de deţinuţi scriseseră în penitenciar, potrivit propriilor 
declaraţii, lucrări ştiinţifice pentru a-şi scurta pedeapsa, 
cu 30 de zile pentru fiecare „operă ştiinţifică" scrisă. Se 
anunţa un dosar-mamut, care viza nu doar sute de 
puşcăriaşi, ci şi zeci de cadre universitare, edituri, anga¬ 
jaţi ai penitenciarelor şi chiar judecători - care contri¬ 
buiseră Ia eliberarea din detenţie, înainte de termen, a 
acestor scriitori de conjunctură. 

Un vârf al creaţiei se înregistrase în 2015, când, în 
puşcăriile ţării, s-ar fi scris aproape 350 de lucrări ştiin¬ 
ţifice. E greu de crezut în coincidenţe când vezi că zeci 
de deţinuţi îşi descoperă subit veleităţi şi aptitudini aca 
demice, scriind - conform propriilor declaraţii şi conform 
declaraţiilor Administraţiei Naţionale a Penitenciare¬ 
lor - sute de opere ştiinţifice. Această situaţie te duce 
mai degrabă cu gândul la o acţiune organizată. Chiar 
minuţios gândită şi organizată. 

a 

Insă, din momentul în care a făcut anunţul deschi¬ 
derii in rem a unei anchete penale, dinspre DNA nu a mai 
venit nici o informaţie privitoare la acest dosar. După 

câteva luni, contrariată de tăcerea acestei instituţii, am 
decis să readuc subiectul în atenţia publică. 

La o simplă privire pe lista cărţilor „ştiinţifice" scrise 
în penitenciar - HotNews publicase, la începutul anului 
2016, o listă integrală 1 , redactată de Administraţia Naţio¬ 
nală a Penitenciarelor -, au ieşit la iveală lucrări cu titluri 
de compunere şcolară, care nu puteau avea nimic în 
comun cu scrierea ştiinţifică, cărţi scrise într-o săptă¬ 
mână, nume de deţinuţi care declaraseră că au redactat 
până la 11 volume în decurs de câteva luni, universităţi 
de renume şi chiar Academia Română folosite drept para¬ 
van pentru girarea acestei maculaturi cu patalama de 
„operă ştiinţifică". 

Am decis să scriu despre cazuri punctuale, oprindu-mă 
ia întâmplare asupra câtorva. De la o primă verificare, 
am dat peste informaţii care duceau din start spre ipo¬ 
teza unor declaraţii false, susţinute şi acoperite prin min¬ 
ciuni instituţionale. Am găsit titluri de cărţi cu sute de 
note bibliografice, care fuseseră scrise în n ci două săp¬ 
tămâni, cărţi „ştiinţifice" care nu aveau nici măcar 
bibliografie sau note de subsol şi edituri care au tipărit 
ilegal astfel de volume. Iar la analizarea unor anumite 
situaţii, selectate tot aleatoriu, au apărut indicii clare 
de fraudă: cărţi diferite cu bibliografie identică, volume 
cu ISBN neidentificabil la Biblioteca Naţională, volume 
tipărite, contrar legii, la edituri neacreditate ştiinţific şi 
chiar cărţi ce fuseseră tipărite înainte ca deţinutul să fi 
anunţat că a încheiat redactarea lucrării. Am dat peste 
cazuri unde reieşea că un deţinut ar fi scris două pagini 

1. Disponibilă la adresa: http://media.hotnews.ro/media 
serveri/document-20i6-oi-8-207i476o-o-Iista-profesorilor-care- 
coordonat-puscariasii-scriitori.pdf. 

într-un minut, ori peste situaţii în care deţinuţii nu 
puteau face dovada că au scris aceste lucrări în peniten¬ 
ciar şi, cu toate acestea, în baza lor au fost puşi în liber¬ 
tate înainte de termen. 

A 

In timpul documentării acestor articole, m-am lovit 
de răspunsuri sfidătoare din partea unor universităţi şi 
instituţii ale căror nume şi renume fuseseră târâte în 
acest scandal de impostură; apoi, de refuzuri repetate din 
partea Administraţiei Naţionale a Penitenciarelor de a 
oferi informaţii despre aceste „opere ştiinţifice" - de 
exemplu, a refuzat să trimită copii ale copertelor unor 
cărţi, invocând ba legea dreptului de autor, ba imposi¬ 
bilitatea de a le transmite cu titlu gratuit, ba chiar faptul 
că sunt... date cu caracter personal. După toate astea, a 
urmat refuzul unei instanţe de judecată de a răspunde 
la solicitări de informaţii şi de a oferi copii după o sen¬ 
tinţă definitivă şi irevocabilă - în fond, refuzul de a 
respecta o lege. Această opacitate instituţională şi în¬ 
crâncenarea de a nu furniza informaţii care în mod 
normal sunt publice trădează intenţia vădită de a acoperi 
nişte abuzuri grosolane, nişte grave încălcări ale legii. 
Este evident că, dacă legea ar fi fost respectată, asemenea 
„opere ştiinţifice" nu ar fi putut fi invocate ca argument 
pentru eliberarea înainte de termen a zeci de puşcăriaşi. 

Câteva dintre articolele pe care le-am scris pe această 
temă, în decurs de un an, şi pe care le-am publicat în 
ziarul Timpolis şi pe site-ul Puterea a Cincea, se regăsesc 
în acest volum. Titlul, Frăţia penal-academică, a fost iniţial 
numele primului articol din seria celor pe care le-am dedi¬ 
cat „scriitorilor" din puşcării. 

Dovada că Dan Voiculescu a scris 
în detenţie 11 lucrări ştiinţifice 
nu a existat sau a fost distrusă ? 1 


Dan Voiculescu este unul dintre deţinuţii care au bene¬ 
ficiat de liberare condiţionată în baza lucrărilor ştiinţifice 
pe care a declarat că le-a scris în penitenciar. Dovada 
redactării în detenţie a acestor lucrări (ii, adică vreo 2000 
de pagini, în 7 3 de ore, declara procurorul DNA), respectiv 
tabelele de pontaj, pe care le cere legea pentru liberare 
condiţionată, nu (mai) există. O spune Tribunalul Bucu¬ 
reşti, care, cu toate acestea, i-a acceptat cererea de liberare 
condiţionată. Dacă nu au existat acele tabele de pontaj, 
comisia de liberare condiţionată din Penitenciarul Rahova 
nu putea, din punct de vedere legal, propune punerea lui 
în libertate. Există indicii potrivit cărora aceste tabele ar 
fi existat, însă, în caz ca este aşa, cine şi de ce le-a distrus? 

Administraţia Naţională a Penitenciarelor 
ocoleşte răspunsul 

După liberarea condiţionată a lui Dan Voiculescu, în iulie 
2017, am solicitat directorului Administraţiei Naţionale 

1. Publicat iniţial pe site-ul Puterea a Cincea, în 10 noiembrie 

2017 (https://putereaacincea.ro/dovada-ca-dan-voiculescu-si-scris- 

detentie-1 i-lucrari-stiintifice-nu-existat-sau-fost-distrusa/). 

Dovada câ Dan Voiculescu a scris în detenţie... 89 


a Penitenciarelor, Marian Dobrică, să comunice câteva 
informaţii legate de tabelele de pontaj care, susţine Tri¬ 
bunalul Bucureşti, nu ar fi fost întocmite. Ceea ce ri dică 
semne de întrebare în pri vinţa probelor în baza cărora a 
fost p us în libertate şi, deci, a legalităţii liberării condiţio¬ 
nate. Prin urmare, am trimis ANP următoarele în rebări: 

De ce nu au fost întocmite tabelele de pontaj pentru 
lucrările ştiinţifice redactate de Dan Voiculescu? 

A. 

In lipsa acestor tabele de pontaj, cu ce probe a fost 
dovedit faptul că Dan Voiculescu a scris cele ii lucrări 
ştiinţifice în penitenciar, aşa cum cere legea pentru a 
beneficia de zile scăzute din pedeapsă? 

Ce măsuri a dispus ANP împotri va membrilor Comi¬ 
siei care a aprobat dosarul de liberare condiţionată a lui 
Dan Voiculescu, chiar dacă m avea anexate tabelele de 
pontaj, aşa cum cere legea? în cazul în care au fost dis 
puse sancţiuni, vă rugăm să ne indicaţi numele celor 
vizaţi. Dacă nu există, vă rugăm să ne spuneţi de ce nu 
s-au luat măsuri. 

Ce măs uri a dispus ANP împotriva educatorului, care 
trebuia să completeze aceste tabele, şi/sau a coordona¬ 
torului Sectorului Educaţie şi Asistenţă Psihosocială? 

A 

In cazul în care au fost dispuse sancţiuni, vă rugăm să 
ne indicaţi numele celor vizaţi. Dacă nu există, vă rugăm 
să ne spuneţi de ce nu s au luat măsuri. 

-A 

In cazul câtor deţinuţi care au scris lucrări ştiinţifice 
pe perioada detenţiei la Penitenciarul Rahova nu au fost 
întocmite tabelele de pontaj pentru lucrările ştiinţifice 
redactate? Vă rugăm să ne indicaţi numele acestora. 

Interesant este că ANP nici nu confirmă, dar nici nu 
infirmă existenţa acestor tabele de pontaj. în schimb, 
printr-o adresă semnată de şeful Serviciului Cabinet, 

Cristina Crăciun, ocoleşte de fapt răspunsurile şi invocă, 
în mod artificial, texte de lege, respectiv art. 2 şi 12 din 
Legea 544/2001, privind, liberul acces la informaţii de 
interes public. Asta, deşi solicitarea de informaţii nu 
viza date care conduc la identificarea unei persoane - 
pentru că se ştie identitatea acesteia şi pentru că infor¬ 
maţiile solicitate sunt parte dintr-un dosar în care a fost 
pronunţată deja sentinţa, iar dosarul este public şi 
nici informaţii cu caracter personal. 

„în situaţiile în care, cu ocazia controalelor efectuate, 
a u fost constatate deficienţe de către ANP, privind întoc¬ 
mirea documentelor referitoare la persoane private de 
libertate care au elaborat lucrări ştiinţifice, au fost dispuse 
măsurile legale sau au fost sesizate organele abilitate 
după caz", susţine ANP, refuzând să dea detalii privitoare 
la o eventuală situaţie concretă de acest gen. 

Referitor la modul în care membrii fiecărei comisii 
pentru liberare condiţionată „şi-au format convingerea 
că o anumită condiţie este îndeplinită, în fiecare caz în 
parte", acesta „a avut la bază efectuarea unor verificări", 
transmită ANP, aruncând pisica spre judecători, care au 
prezidat aceste comisii, şi subliniind că „activitatea magis¬ 
traţilor nu poate face obiectul unor verificări ale ANP". 

Ceea ce e adevărat. Dar prin acest adevăr necontestat, 
ANP omite răspunsul solicitat. întrebarea mea viza activi¬ 
tatea angajaţilor ANP, nu pe cea a magistratului care a 
acceptat propunerile comisiei de eliberare condiţionată... 

In plus, ceea ce nu spune această instituţie este că, 
potrivit art. 74, din Decizia ANP 619/2011, „ţinerea evi¬ 
denţei timpului afectat elaborării lucrării se face pe baza 
tabelului nominal de scoatere la muncă, completat zilnic 
de educatorul desemnat de coordonatorul sectorului 

educaţie şi asistenţă psihosocială" 1 . Iar potrivit art. 77, 
alin 3, lit. c), din aceeaşi Decizie, comisia ANP avea obli¬ 
gaţia să respingă cererea „dacă in cauză nu sunt întrunite 
condiţiile prevăzute de Legea de executare a pedepselor 
privative de libertate şi prezentele instrucţiuni" 2 . Asta 
înainte ca fiecare caz în parte să ajungă la judecător. Deci 
era treaba penitenciarului şi, implicit, a ANP. 

Referitor la eventuale sancţiuni impuse personalului 
care trebuia să întocmească aceste tabele de pontaj, dar 
nu a făcut-o, ANP transmite că nu se justifică adoptarea 
unor astfel de măsuri împotriva membrilor comisiei 
pentru liberare condiţionată. Interesant... Completarea 
tabelelor e impusă prin lege. Şi nu e vorba despre o zi 
sau o săptămână lipsă, în care un gardian a... uitat să le 
completeze, ci vorbim despre luni de zile. Mai exact, 
despre toate zilele în care Dan Voiculescu şi-ar fi scris 
lucrările în penitenciar. Un fost director de penitenciar 
îmi declară că o astfel de situaţie nu e posibilă, cel puţin 
nu fără să atragă sancţiuni. 

Deci cum se poate numi asta? Să-i spunem neglijen¬ 
ţă în serviciu, chiar în formă continuată, din partea 
angajaţilor Penitenciarului Rahova? Sau favorizarea 
infractorului? 

Din aceeaşi adresă a ANP am mai aflat că în situaţia 
lui Dan Voiculescu se mai află încă trei deţinuţi, tot de 
la Penitenciarul Rahova, în cazul cărora nu au fost întoc¬ 
mite aceste tabele de pontaj. Dar refuză să le facă numele 
publice. 


1. Decizie ANP 619/2001, loc . cit 

2. Ibidem . 

0 nouă solicitare de informaţii. Un nou refuz 

în lipsa răspunsurilor, am formulat o nouă cerere de 
informaţii, menţionând invocarea netemeinică a unor 
texte de lege şi cerând în plus să comunice în cazul căror 
deţinuţi care au scris lucrări ştiinţifice pe perioada 
detenţiei la Penitenciarul Rahova nu au fost întoc¬ 
mite tabelele de pontai pentru lucrările ştiinţifice redac¬ 
tate. Răspunsul ANP a fost acelaşi. Luat cu copp/paste 

din primul. 

Ministerul Justiţiei ţine isonul penitenciarelor 

Apoi, am încercat să obţin răspunsurile de la Ministerul 
Justiţiei, în calitatea sa de instituţie căreia i se subordo¬ 
nează penitenciarele. Pe lângă motivul pentru care nu 
au fost întocmite tabelele de pontaj în cazul lui Dan 
Voiculescu şi modul în care, în lipsa lor, acesta a dovedit 
că a scris cele ii lucrări ştiinţifice în penitenciar, ca să 
îşi justifice cele 330 de zile în minus la pedeapsă, am 

întrebat: 

Dacă nu au existat aceste tabele de pontaj, pe baza 
căror indicatori a comunicat Administraţia Naţională 
a Penitenciarelor către Ministerul Justiţiei, la finalul 
anului 2015, informaţii privind timpul de redactare, pe 
zile, în cazul fiecărei lucrări scrise de Dan Voiculescu? 

Pentru că aceste informaţii au existat. Acestea sunt 
lucrările lui Dan Voiculescu, pe care acesta susţine că 
le-ar fi scris în puşcărie, timpii de redactare, anul publi¬ 
cării, editura care le-a publicat, numele coordonatorului 
ştiinţific şi instituţia pe care acesta o reprezintă, informaţii 

Dovada că Dan Voiculescu a scris în detenţie... 93 



făcute publice de către ANP şi Ministerul Justiţiei 1 , la 
finalul anului 2015. Iată-le: 

1. A patra cale 

An publicare: 2015 

Timp de redactare: 9 ianuarie-iulie 2015 
Editură: Bibliotecha, Târgovişte 
Coordonator: Dumitru Miron, Academia de Studii 
Economice Bucureşti 

2. Efecte de antrenare a investiţiilor străine în economia 
românească 

An publicare: 2015 

Timp de redactare: 5 februarie-iulie 2015 
Editură: Bibliotecha, Târgovişte 
Coordonator: Dumitru Miron, Academia de Studii 
Economice Bucureşti 

3. Economia românească 
An publicare: 2015 

Timp de redactare: 9 ianuarie-iulie 2015 
Editură: Bibliotecha, Târgovişte 
Coordonator: Dorin Poantă, Universitatea Finan- 
ciar-Bancară Bucureşti 

4. Investiţii străine directe . Vector al dezvoltării economice 
An publicare: 2015 

Timp de redactare: 3 decembrie 2014-martie 20x5 
Editură: Niculescu, Bucureşti 

Coordonator: Dumitru Miron, Academia de Studii Eco¬ 
nomice Bucureşti 

1. Lista este disponibilă pe HotNews.ro, loc. cit 

5. Managementul riscului în accesarea şi gestionarea fondurilor 
europene 

An publicare: 20x5 

Timp de redactare: 10 decembrie 2014 - august 2015 
Editură: Casa Cărţii de Ştiinţă, Cluj-Napoca 
Coordonator: Dumitru Miron, Academia de Studii Eco¬ 
nomice Bucureşti 

6. Clasa de mijloc. Teoria şi practica antreprenorială 
An publicare: 20x5 

Timp de redactare: 25 martie 2015 - ianuarie 2015 (aici 
e o eroare - n.m.) 

Editură: Casa Cărţii de Ştiinţă, Cluj-Napoca 
Coordonator: Ion Smeureanu, Academia de Studii Eco¬ 
nomice Bucureşti 

7. Competiţia economică 
An publicare: 2015 

Timp de redactare: 22 ianuarie - decembrie 2015 

Editură: CA Publishing, Cluj-Napoca 

Coordonator: Valeriu Potecea, Universitatea Româno- 

y > 

Americană 


8. A New Theory ofthe Value (conferinţă internaţională) 

An susţinere: 2015 

Timp de redactare: 2 2 octombrie - decembrie 2015 
Coordonator: Dumitru Miron, Academia de Studii 
Economice Bucureşti 


9. Some Considerations Regarding DevelopmenL ofthe Theory 
of Maslow (conferinţă internaţională) 

An susţinere: 2015 

Timp de redactare: 12 ianuarie - decembrie 2015 

Coordonator: Dumitru Miron, Academia de Studii 
Economice Bucureşti 

10. Omenirea încotro? 

An publicare: 2014 

Timp de redactare: 1 octombrie - noiembrie 2014 
Editură: Niculescu, Bucureşti 

Coordonator: Dumitru Miron, Academia de Studii 
Economice Bucureşti 

11. Dezvoltarea economică durabilă 

w 

An publicare: 2014 

Timp de redactare: 15 octombrie - noiembrie 2014 
Editură: Editura Monitorului Oficial 
Coordonator: Dumitru Miron, Academia de Studii 
Economice Bucureşti 

Deci, după cum se poate vedea, la fiecare volum apar 
timpi de redactare care nu aveau cum să fie calculaţi în 
lipsa tabelelor de pontaj. 

în ciuda acestor detalii, a faptului că ele nu concordă 
cu declaraţia judecătorilor de caz de la Tribunalul Bucu¬ 
reşti şi în ciuda refuzului ANP de a clarifica situaţia, 
Ministerul Justiţiei refuză, la rându-i, să facă publice 
informaţiile solicitate. 

A 

In loc de răspuns, într-o adresă semnată de Ana 
Mihăilă, de la Structura de informare publică, sunt indi¬ 
cate articolele de lege în baza cărora pot cere sancţio¬ 
narea celor care refuză să comunice informaţii de interes 
public. 

Raluca Prună, fost ministru al ustiţiei: „ANP minte 
când spune că nu are datele" 

Am întrebat-o pe Raluca Prună, fost ministru al justi¬ 
ţiei - în mandatul căreia ministerul, via ANP, făcea publice 
informaţiile privitoare la numele tuturor deţinuţilor 
care au scris în puşcărie opere „ştiinţifice", în perioada 
2010-2015, solicitând, în baza lor, reducerea pedepsei 
pe baza căror indicatori a comunicat AN P către Ministe¬ 
rul Justiţiei aceste informaţii privind timpul de redactare 
a lucrărilor, dacă nu au existat aceste tabele de pontaj. 

Raluca Prună declară că aceste informaţii i-au fost 
trimise de ANP, în 31 decembrie 2015, „după mari insis¬ 
tenţe". „ANP minte când spune că nu are datele. Ceea ce 
este în tabel este p rimit de la conducerea ANP de la acel 
moment", afirmă fostul ministru Raluca Prună. 

Procuror dna: „73 de ore şi peste 2000 de pagini de 
manuscris în total. Scrie în două minute 
o pagină. E imposibil." 

Spre ipoteza că acele tabele de pontaj au existat duc şi 
declaraţiile procurorului DNA care, în decembrie 2016, 
a cerut Judecătoriei Sectorului 5 din Bucureşti să res¬ 
pingă cererea de liberare condiţionată formulată de Dan 
Voiculescu, pe motiv că acesta nu avea cum să scrie 2000 
de pagini, cât au cele 11 lucrări, în 73 de ore. „12 ore 
pentru a scrie 180 de pagini. (...) Altă lucrare, 25 de ore 
pentru 220 de pagini. (...) 73 de ore şi peste 2000 de pa¬ 
gini de manuscris în total. Scrie în două minute o pagi¬ 
nă. Este imposibil să scrii atât. (...) Cărţile nu au fost 

redactate în penitenciar şi vă cer să înlăturaţi aceste zile 
din câştig 1 ' 1 , a declarat procurorul, potrivit HotNews, 
arătând în plus că Dan Voiculescu nu a avut acces la 
calculator, ceea ce îngreunează redactarea unei lucrări. 

Dacă Judecătoria Sectorului 5 a ţinut cont de argu¬ 
mentele procurorului anticorupţie şi i-a respins lui Dan 
Voiculescu cererea de liberare condiţionată, hotărând 
că următoarea poate fi depusă în septembrie 2017, Tri¬ 
bunalul Bucureşti, unde a fost contestată, a decis, câteva 
luni mai târziu, punerea lui în libertate. 

în 18 iulie 2017, judecătorul Iosefina Pârvu, de la Tri¬ 
bunalul Bucureşti, a dispus liberarea condiţionată din 

A 

închisoare a lui Dan Voiculescu. „In legătură cu cele 11 
lucrări elaborate de Dan Voiculescu în închisoare, Tribu¬ 
nalul arată că, în perioada 7 februarie 2014 - 4 martie 
2015, la Penitenciarul Rahova nu s-au întocmit tabele 
de pontaj pentru lucrările ştiinţifice redactate de către 
deţinuţi" 2 , scria la vremea respectivă Agerpres. 

Ceea ce ANP contrazice parţial, transmiţând că la 
Penitenciarul Rahova au fost întocmite astfel de tabele, 
făcându-se excepţie doar în cazul a patru deţinuţi - Dan 
Voiculescu şi alţi trei cărora nu le divulgă numele. Privi¬ 
tor la ceilalţi deţinuţi, AN P afirmă că procedura ar fi fost 
respectată, în pofida a ce susţine magistratul Tribuna¬ 
lului Bucureşti. 

în anii 2014 şi 2015, la Penitenciarul Rahova au depus 
cereri de liberare condiţionată, pe baza lucrărilor pe care 

1. HotNews, 13 decembrie 2016 (http://mobile.hotnews.ro/ 
stire/2i47or33). 

2. Agerpres (https://www.agerpres.ro/justitie/2017/07/26/legea- 
nu-prevede-obligatia-recuperarii-prejudiciului-in-cazul-eliberarii- 
lui-voiculescu-motivare—r 2-18-36). 

au declarat că le-au scris în puşcărie, 32 de deţinuţi: opt, 
în 2014 şi 24 în 2015. 

DNA: „Vă rugăm să vă adresaţi 
instanţei de judecată" 

Am rugat conducerea DNA să-mi comunice dacă, la 
dosarul privind liberarea condiţionată a lui Dan Voicu¬ 
lescu, procurorul DNA a depus tabelele de pontaj pentru 
cele 11 lucrări ştiinţifice redactate de acesta pe perioada 
detenţiei şi despre care procurorul afirma că au fost 
scrise în 7 3 de ore: „Scrie în două minute o pagină. Este 
imposibil." Deci, undeva a existat o evidenţă a zilelor în 
care Dan Voiculescu a scris aceste lucrări... 

DNA ocoleşte răspunsul şi transmite doar atât: „Cau¬ 
zele de liberare sunt gestionate de instanţă, prin urmare 
vă rugăm să vă adresaţi instanţei de judecată." Ceea ce 
ştiam. Şi nu am solicitat o opinie a DNA în privinţa unei 
decizii judecătoreşti, ci doar coi ifirmarea sau infirmarea 
existenţei acelor tabele de pontaj pentru lucrările ştiin¬ 
ţifice redactate de către Dan Voiculescu pe perioada de¬ 
tenţiei - documente care, la un moment dat, păreau că 
există şi despre care, în ultima parte a procesului, am 
aflat că nu (mai) există. 

întrebări fără răspuns 

A 

In plus, dacă acele tabele de pontaj nu au fost întocmite, 
cum susţine judecătorul Tribunalului Bucureşti, care a 
dispus liberarea condiţionată din închisoare a lui Dan 

Voiculescu, cum sunt explicate cifrele pe care procuro¬ 
rul DNA le-a adus la cunoştinţa instanţei de judecată? 
Cum se explică informaţiile referitoare la timpul de 
scriere a lucrărilor, pe care ANP le-a transmis ministrului 
justiţiei în decembrie 2015? Şi apoi, cum e posibil să fie 
dispusă liberarea condiţionată a unui deţinut în baza 
unor opere ştiinţifice pe care le-ar fi scris în penitenciar, 
dar a căror redactare nu poate fi probată, în lipsa tabele¬ 
lor de pontaj, care trebuiau să indice numărul de ore 
lucrate la fiecare volum şi, deci, să facă dovada că ele au 
fost scrise în detenţie, aşa cum cere legea pentru ca deţi¬ 
nutul să beneficieze de liberare condiţionată în baza lor? 

Update, 8 ianuarie 2018: în 30 octombrie 2017, solicita¬ 
sem Tribunalului Bucureşti o copie după sentinţa de¬ 
finitivă şi irevocabilă din dosarul privind liberarea 
condiţionată a lui Dan Voiculescu. La începutul lui 
decembrie 2017, pentru că nu am primit răspunsul, am 
sunat la purtătorul de cuvânt, care era şi preşedinte al 
instanţei, Laura Andrei. Mi-a comunicat că nu a primit 
nimic şi a cerut să retrimit cererea. Ceea ce am făcut. 

Au trecut alte 30 de zile, iar răspunsul de la Tribuna¬ 
lul Bucureşti nu a ajuns. Am sunat din nou în 8 ianuarie 
2018. Dna Andrei îmi spune că nu are cum „să mă ajute 41 , 
că nu mai e la acea instanţă de la începutul acestui an. 
Da, dar era la Tribunalul Bucureşti în perioada în care 
avea obligaţia legală să răspundă. Adică în termen de 
zece zile calendaristice, conform Legii 544/2001, privind 
informaţiile de interes public. Şi nu a făcut-o. Iar răs¬ 
punsul de la Tribunalul Bucureşti nu a mai venit... 

Intervenţiile în spaţiul public ale Melaniei Cincea, care slujesc cu 
luciditate, responsabilitate şi curaj un gen de jurnalism ce ne dă spe¬ 
ranţă că aşezarea democratică a vieţii noastre mai are încă - pentru 
câtă vreme?! - buni şi demni apărători, trebuie salutate şi apreciate. 
Lăsată singură în această luptă, care trebuie să fie a noastră, a tuturor, 
cu impostura, făţărnicia, cu aranjamentele oneroase şi imunde, o 
astfel de voce temerară va obosi, se va stinge treptat şi va sfârşi prin a 
ne lăsa expuşi în faţa asalturilor forţelor acelora care nu iubesc liber¬ 
tatea, claritatea vieţii publice şi democraţia. înainte de a o şti sau de a 
o conştientiza pe deplin, vom fi devenit complici cu aceştia din urmă, 
în loc de a fi solidari cu aceia care, deşi par să fie incomozi, nu ne vor, 
în fond, decât binele. 

— MIRCEA DUMITRU 

Melania Cincea face parte din categoria ziariştilor încăpăţânaţi şi 
aprigi atunci când vine vorba despre reconstituirea faptelor şi aflarea 
adevărului. Este jurnalista care a abordat cu stăruinţă poate cel mai 
paradoxal subiect de presă al ultimilor ani: al politicienilor ajunşi la 
închisoare pentru diverse fapte de înşelăciune, care, tot printr-o înşe¬ 
lăciune, au încercat să iasă mai repede din detenţie. Mecanismul 
marii fraude a operelor ştiinţifice scrise în puşcării a fost demontat cu 
minuţiozitate de Melania Cincea. Dovezile pe care ni le-a prezentat 
arată complicităţile politico-instituţionale care au permis ca unii 
deţinuţi „de lux“ să pretindă că au scris în spatele gratiilor cărţi de sute 
de pagini în doar câteva zile. Acest subiect completează lunga listă a 
actelor de impostură intelectuală comise de cei ce ar trebui să repre¬ 
zinte elita politică a ţării - oameni care au acumulat averi prin acte 
penale, care şi-au căutat legitimarea intelectuală prin titluri, diplome 
şi distincţii academice cumpărate, care încearcă să iasă mai repede din 
puşcărie cu ajutorul unor cărţi aşa-zis ştiinţifice. 

